Intermezzo No. 1

**Intermezzo No. 1** je instrumentalna kompozicija sa istoimenog trećeg albuma švedske pop grupe ABBA, objavljenog u aprilu 1975. godine. To je bila prva od samo dvije instrumentalne kompozicije ovog muzičkog sastava, dok je druga bila naslovna pjesma sa njihovog studijskog izdanja iz 1976. godine pod nazivom Arrival. Intermezzo je jedina čisto instrumentalna kompozicija grupe ABBA, za razliku od kompozicije "Arrival" u kojoj se može čuti "statički sloj bogatog harmonijskog pjevanja".  
 Na naslovnici pjesma je objavljena kao "Intermezzo br.1 s Bennyjem Anderssonom".

## O pjesmi 
Orkestarsku rock pjesmu "Intermezzo No. 1" napisali su Benny Andersson i Björn Ulvaeus, a snimljena je 16. oktobra 1974. godine u stockholmskim studijima Glen i Metronome pod radnim naslovom "Mama". Drugi radni naslov pjesme bio je "Bach-låten" (Bachova pjesma). U septembru 1975. godine objavljena je na B-strani singl ploče grupe ABBA, "Mamma Mia". Švedski muzički historičar Carl Magnus Palm opisuje ovu pjesmu kao "izložbu Bennyjevih utjecaja klasične muzike", koji se prvi put počeo pojavljivati ​​u njegovom djelu s pjesmama *The Hep Stars* pod nazivima "Sunny Girl" i "Wedding".

Istovremeno, on objašnjava da je "Intermezzo No. 1" bila "jedna od istaknutih pjesama na svakoj sljedećoj koncertnoj turneji ovog sastava" nakon objavljivanja albuma ABBA. Pjesma je uvrštena u filmu ABBA: The Movie, u kojem je prikazana njena izvedba na koncertnoj turneji 1977. godine.
"Intermezzo No. 1" je instrumentalna kompozicija predvođena klavirom i električnom gitarom. Ujedno, predstavlja jedan od vrlo rijetkih muzičkih izleta mukih članova ovog sastava u vode klasične muzike i progresivne rock muzike koja je u to vrijeme bila na vrhuncu u Velikoj Britaniji predvođena velikanima poput: King Crimson, Emerson, Lake & Palmer i Yes.

## Kritike 
Časopis *Music News* navodi da je "Intermezzo No. 1" jedna od "ambicioznih pjesama ABBA-e ... koja prikazuje klasične sklonosti Anderssona i Ulvaeusa, a istovremeno demonstrira njihove sposobnosti vještih kompozitora". U *Der Tagesspiegel-u* napisano je da pjesma, "za razliku od upečatljivog remek-djela "Mamma Mia" s kojom je uvrštena na singl ploči, "ima prilično psihodelično uznemirujući karakter".  U ''ABBA's ABBA Gold* napominje se da na kompilacijskom albumu Gold: Greatest Hits nije uvrštena nijedna od "nedostajućih instrumentalnih kompozicija poput "Arrival" ili "Intermezza br.1", koje svjedoče o muzičkoj raznovrsnosti grupe ABBA". Dodaje se ipak da "obožavatelji vole albume upravo zbog ovih neobičnosti". *Abba - Uncensored on the Record* opisuje pjesmu kao "impresivan instrumental". *Bright Lights Dark Shadows: The Real Story of Abba'' objašnjava da iako su "eksperimenti u primjeni klasične muzike na pop format bili su jako u modi u vrijeme objavljivanja "Intermezzo No. 1". Međutim izgledali su pomalo zastarjeli". Ipak, pjesma se opisuje kao dobar primjer u kojem se "pokazuje osjećaj muzičke ambicije" i umjetničkog stvaralaštva". Carl Magnus Palm kaže za ljubitelje ambiciozne muzike da pjesma "Intermezzo No. 1" "vjerovatno ostaje vrhunac u muzičkom opusu grupe ABBA", dok je onima koji više vole jednostavnije pop hitove, ova pjesma "nije po njihovom muzičkom ukusu".

## Članovi grupe 
* Agnetha Fältskog – pjevanje
* Anni-Frid Lyngstad – pjevanje
* Benny Andersson – klavir, električne orgulje, mellotron, prateće pjevanje
* Björn Ulvaeus – akustična gitara, prateće pjevanje

## Muzički primjer 
* No. 1"

## Reference 
Kategorija:Singlovi iz 1975.
Kategorija:ABBA-ine pjesme